Nivelen punktio tai injektio ultraääniohjauksessa

|  |  |
| --- | --- |
| Kuvaus: | Ohutneulanäytteenotto nivelestä tai lääkeinjektio niveleen. |

**TUTKIMUKSEEN VALMISTAUTUMINEN**

Ei erityistä valmistautumista. Jos sinulla on verenohennuslääkitys (Marevan) tai lääkeaineallergioita, ilmoitathan siitä ennen tutkimusta. Marevania käyttäviltä potilailla tarvitaan tuore INR–arvo ennen toimenpidettä.

**TUTKIMUKSEN KULKU**

Tutkittava alue riisutaan paljaaksi. Iholle levitetään geeliä ja röntgenlääkäri tekee tutkimuksen liikuttelemalla ultraäänianturia tutkittavan nivelen alueella. Iho puhdistetaan pistopaikan kohdalta ja otetaan näyte tai annetaan lääkeaine.

Tutkimus kestää noin 30 min.

**YHTEYSTIEDOT**

Jos sinulla on kysyttävää tutkimuksen kulusta tai ilmoitettu tutkimusaika ei sovi, voit ottaa yhteyttä röntgenin toimistoon puh. 017-173322 arkisin klo 8.00–14.30.

Lisätietoa kuvantamistutkimuksista ja niiden turvallisuudesta saat internetistä:

www.tutkimukseen.fi ​

www.stuk.fi​